

**OSNOVNA ŠKOLA „TRSTENIK“**

**Dinka Šimunovića 22, Split**

Klasa: 602-01/20-01/68

Urbroj: 2181-61-01-20-1

Split, 11. svibnja 2020.g.

Sukladno Odluci Vlade Republike Hrvatske o načinu izvodenja nastave u osnovnim i srednjim školama kao i visokim učilištima te obavljanju redovnog rada ustanova predškolskog odgoja i obrazovanja donesenoj na sjednici Vlade Republike Hrvatske dana 7.5.2020.godine („Narodne novine“ broj 55 /20.) i članka 74. Statuta Osnovne škole „Trstenik“ Split, ravnateljica škole Antonela Petrić, dana 11.svibnja 2020. godine donosi sljedeću:

O D L U K U

## o organizaciji rada u Osnovnoj školi „Trstenik“ Split

**za vrijeme trajanja epidemije bolesti COVID-19 uzrokovanje virusom SARS-CoV-2**

Ovom Odlukom se, u uvjetima proglašene epidemije na području Republike Hrvatske, uređuje način izvođenja nastave u Osnovnoj školi „Trstenik“ Split, kao i obavljanje redovnog rada škole.

II.

Za učenike razredne nastave od I.-IV. razreda u Osnovnoj školi „Trstenik“ Split, nastava će se provoditi mješovitim modelom, dijelom kao oblik nastave koju učenici pohađaju u školi (jedan učenik u III. razredu), a dijelom kao nastava na daljinu (svi ostali učenici razredne nastave).

III.

Za učenike V.-VIII. razreda nastava se i dalje organizira kao nastava na daljinu.

IV.

Učiteljica razredne nastave Linda Kavelj redovan rad će obavljati u prvoj smjeni, dijelom u prostorijama škole, a dijelom kao nastavu na daljinu u skladu s nalogom ravnateljice kao poslodavca koji je dužan organizirati rad školske ustanove u suradnji s Ministarstvom znanosti i obrazovanja na način da se nesmetano odvija nastava.

V.

Učitelji predmetne nastave nastavljaju obavljati rad od kuće kao nastavu na daljinu.

VI.

Stručni suradnici obavljat će redovan rad kao nastavu na daljinu, a prema potrebi i u prostorijama škole.

VII.

Administrativno osoblje (tajnik, voditelj računovodstva) obavljat će redovan rad na daljinu, a prema potrebi i u prostorijama škole.

# VIII.

Pomoćno-tehničko osoblje (domari, spremačice, kuharica) redovan rad će obavljati u prostorijama škole prema utvrđenom rasporedu ( vodilo se računa o zdravstvenoj zaštiti i dobi rizične skupine).

IX.

Ravnateljica i ostali radnici škole dużni su pridržavati se Uputa Hrvatskog zavoda za javno zdravstvo, od 29.travnja 2020.godine, za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanja djece rane i predškolske dobi te učenika koji pohađaju razrednu nastavu, te Preporuka Ministarstva znanosti i obrazovanja za organizaciju rada u razrednoj nastavi i uputa za vrednovanje i ocjenjivanje u mješovitom modelu nastave, od 30.travnja 2020.godine.

X.

Ova Odluka stupa na snagu 11.svibnja 2020.godine i objavit će se na oglasnoj ploči i Internet stranici škole.

Odluka ravnateljice obvezuje sve radnike školske ustanove.

 Ravnateljica

 Antonela Petrić, dipl. uč.

DOSTAVITI :

1. Oglasna ploča škole
2. Mrežne stranice škole
3. Pismohrana, ovdje